CELEX: 62017TN0139
Language: fi
Date: 2017-03-06 00:00:00
Title: Asia T-139/17: Kanne 6.3.2017 – Kibelisa v. neuvosto

24.4.2017   
            
            
               FI
            
            
               Euroopan unionin virallinen lehti
            
            
               C 129/30
            
         Kanne 6.3.2017 – Kibelisa v. neuvosto
   (Asia T-139/17)
   (2017/C 129/45)
   Oikeudenkäyntikieli: ranska
   
      Asianosaiset
   
   
      Kantaja: Roger Kibelisa (Kinshasa, Kongon demokraattinen tasavalta) (edustaja: asianajaja O. Okito)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan asetuksen (UE) 2016/2230, jolla pannaan täytäntöön 12.12.2016 annettu päätös (YUTP) 2016/2231, jolla otetaan käyttöön tiettyjä rajoittavia erityistoimenpiteitä sellaisia henkilöitä kohtaan, jotka rikkovat Kongon demokraattiselle tasavallalle asetettua aseidenvientikieltoa, ja jolla muutetaan päätöstä 2010/788/YUTP, siltä osin kuin se koskee Roger Kibelisaa
            
         
               —
            
            
               velvoittamaan neuvoston vastaamaan omista oikeudenkäyntikuluistaan sekä korvaamaan kantajan ja kaikkien väliintulijoiden oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että neuvosto on rikkonut olennaisia muotomääräyksiä ja on erityisesti loukannut kantajan puolustautumisoikeuksia, rikkonut neuvostolle kuuluvaa perusteluvelvollisuutta ja loukannut kantajan oikeutta tehokkaaseen oikeussuojaan.
            
         
               2)
            
            
               Toinen kanneperuste, joka perustuu Euroopan unionin yleisten periaatteiden loukkaamiseen, koska neuvosto on loukannut kantajan omistusoikeutta.